Երեւանի քաղաքապետարանը 2015 թվականին չէր ցանկացել երկարաձգել նշված ընկերության հետ Սարյանի պուրակի տարածքի վարձակալության պայամնագիրը: Ընկերությունը դիմել էր վարչական դատարան, որը վճռել էր, որ քաղաքապետարանը պարտավոր է երկարացնել վարձակալության պայմանագիրը: Դրանից հետո Երեւանի քաղաքապետ Տարոն Մարգրյանի որոշմամբ 2017 թվականի հունվարին վարձակալության պայմանագիրը երկարձգվել էր մինչեւ 2021 թվականը: Շատ չանցած քաղաքապետարանը դիմել է վարչական վերաքննիչ դատարան՝ պահանջելով վերացնել վարչական դատարանի վճիռը: Հաջորդ քայլով Տարոն Մարգարյանը վերացրել էր 2017 թվականի հունվարին կայացրած իր որոշումը՝ խզելով վարձակալության պայմանագիրը: